ช่วงมีรอบเดือน เมื่อเวลามีลมในกระเพาะเยอะ หรือเวลาปวดท้องถ่ายหนัก จะมีอาการปวดหน่วงๆ บ่อยครั้ง มีอาการมาประมาณ 3 เดือนเฉพาะช่วงมีรอบเดือนเท่านั้น มีสาเหตุจากอะไรและมีโอกาสเป็นโรคอะไรหรือไม่คะ และโดยปกติรอบเดือนจะมีประมาณ 7 วันซึ่ง ช่วงเดือนดังกล่าวก็มีรอบเดือน7วันเป็นปกติ แต่ วันที 8 ที่ 9 จะยังหลงเหลือรอบเดือนนิดๆๆ เป็นเมือก นิดหน่อย มีความผิดปกติหรือไม่คะ
สวัสดีค่ะ อาการปวดประจำเดือน เป็นอาการที่พบได้เป็นปกติ ภายในประมาณ 1-2 วันแรกของรอบเดือน เกิดจากการมีสารที่กระตุ้นการอักเสบที่สร้างขึ้นจากการบีบตัวของมดลูกโดยเมื่อมีสารกระตุ้นการอักเสบ อาจปวดลามไปบริเวณรอบๆ เช่นในอุ้งเชิงกราน ร้าวไปหน่วงๆตรงทวารหนัก ทำให้หน่วงเวลาขับถ่ายได้เป็นปกติให้สังเกตอาการว่าไม่ได้ปวดมากขึ้นในแต่ละรอบเดือน หรือไม่ได้ปวดนานต่อเนื่องเกิน 48 ชั่วโมงหลังเริ่มมีรอบเดือน ถ้าปวดมากขึ้นเรื่อยๆ กินยาแล้วไม่ทุเลา แนะนำพบแพทย์เพื่อตรวจหาสาเหตุที่ทำให้ปวดประจำเดือนมากผิดปกติเช่นมีเยื่อบุโพรงมดลูกเจริญผิดที่หรือเนื้องอกมดลูกต่อไป ประจำเดือนมาได้ประมาณ 3-7 วัน ถ้าหลังจาก 7 วันไปแล้วยังมีจางๆแล้วค่อยหายไปภายใน 1-2 วัน ก็ไม่น่าผิดปกติอะไรค่ะ